Smjerdźečanska wohnjowa wobora 60lětne wobstaće swjećiła
Smjerdźaca (aha/SN). Po tym zo bu Łazk do Smjerdźaceje zagmejnowany, bydleše tam něhdźe 260 ludźi. A po zakonju dyrbjachu gmejny z wjac hač 200 wobydlerjemi dobrowólnu wohnjowu woboru měć. Tak je k tomu dóšło, zo w Smjerdźacej 1957 tajku załožichu. Lěto po tym natwarichu gratownju, kaž ju dźensa hišće maja. Minjeny kónc tydźenja zhladowachu kameradojo na swoje 60lětne wobstaće z třidnjowskim swjedźenjom.
Prěni nawoda wobory bě Pawoł Kušk a po nim steješe štyri lětdźesatki Pětr Rachel na čole woborneho cyłka. Mjeztym stara so wo wotpowědne wukubłanje a stajnu zasadźensku hotowosć kameradow Norbert Róbl, kiž bě tež z wotběhom a wothłosom na jubilejny swjedźeń přewšo spokojom.
hrv_Latn szl_Latn szl_Latn